ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

...ซามูไร บอนด์
คดีความการฟ้องร้องเอาผิดผู้บริหารหลักทรัพย์ยังคงยืดเยื้อมาเป็นเวลากว่า 10 ปี หลังวิกฤตเศรษฐกิจต้มยำกุ้ง ปี 2540 อัยการและธนาคารแห่งประเทศไทย (ธปท.) ยังจับมือใครดมได้ไม่เป็นชิ้นเป็นอัน มีตัวเบิ้มๆ ก็แค่กรณีของธนาคารกรุงเทพฯ พาณิชย์การ หรือบีบีซี ที่เหลือยังลอยนวลอยู่
...n...กรณีล่าสุดที่สร้างความปวดเศียรเวียนเกล้าให้อัยการและฝ่ายคดีความของ ธปท.มากคือ ผู้ถูกกล่าวหาว่าทุจริต ไม่ใช่ผู้บริหารสถาบันการเงินหรือลูกหนี้ธรรมดา แต่ยังเป็นมารดาของ สส.พรรคการเมืองในรัฐบาลคนหนึ่ง โดยผู้ถูกกล่าวหารายนี้ใช้ชีวิตล้มบนฟูกมาหลายปีดีดัก เก็บตัวอยู่ในบ้านที่โอ่โถง เจ้าหน้าที่ตำรวจไม่กล้าแหยม
...n...ขณะที่ผู้ทำคดีนี้ก็ไม่มีใครกล้าใส่เกียร์ห้า ฟัดกันเต็มๆ เพราะพูดได้เต็มปากว่า “เจอตอ” อยู่ทนโท่ แนวโน้มก็คือคดีนี้อาจจะไปเรื่อยๆ จนหมดอายุความ เพราะหาตัวจำเลยไม่เจอ เออ...อย่างนี้ก็มีด้วย
...n...เสี่ยปั้น บัณฑูร ล่ำซำ บิ๊กบอสกสิกรไทย ให้เกียรติ คะสึโนริ นาคานิชิ ประธานเจ้าหน้าที่บริหารและกรรมการผู้จัดการ ธนาคารชิสึโอกะ สุดๆ เพราะไม่บ่อยครั้งนักที่จะเปิดห้องสุดอลังการ ชั้น 9 ของสำนักงานพหลโยธิน ซึ่งเป็นห้องทำงานของเสี่ยปั้นเองด้วย ให้คณะนายแบงก์ญี่ปุ่นที่มาเซ็นสัญญาเป็นพันธมิตรเมื่อเร็วๆ นี้
...n...โดยสืบไปได้ความว่าธนาคารชิสึโอกะถือเป็นแบงก์ใหญ่ของญี่ปุ่นที่ดูแลพอร์ตลูกค้าบริษัทรถยนต์ค่ายดัง เรียกได้ว่ามีลูกค้าซัพพลายเออร์เพียบ ส่วนมิสเตอร์ คะสึโนริ นาคานิชิ นั้น เพิ่งเคยมาเมืองไทยเลยถือโอกาสไปดูลูกค้าชาวญี่ปุ่นที่นิคมอุตสาหกรรมอมตะ พร้อมกับตะลึงว่าเมืองไทยนี้แสนดีนักหนา